Heitlehisus
Heitlehisus ehk suvehaljus on taimede kohastumus hüljata lehed (ka okkad) ebasoodsate tingimuste saabudes. Esineb taimedel, mis kasvavad paikades, kus kuiva ja niiske ning külma ja sooja kliima perioodid vahelduvad. Troopikas kuivaperiood, parasvöötmes talveperiood. Heitlehine ehk suvehaljas on taim, millel toimub kevadel lehistumine ja sügisel lehtede varisemine. Heitlehisuse vastandmõiste on igihaljus. Heitlehisus on evolutsiooniliselt hilisem nähtus kui igihaljus.